钦定古今图书集成/历象汇编/乾象典/第030卷 > 宋邵子皇极经世 > 《观物外篇》
## 钦定古今图书集成/历象汇编/乾象典/第030卷 > 宋邵子皇极经世 > 《观物外篇》

“日朝在东，夕在西，随天之行也。夏在北，冬在南，随天
之交也。天一周而超一星，应日之行也。春酉正，夏午
正，秋卯正，冬子正，应日之交也。日以迟为进，月以疾
为退，日月一会而加半日，减半日，是以为闰馀也。日
一大运而进六日，月一大运而退六日，是以为闰差
也。日行阳度则赢，行阴度则缩，宾主之道也。月去日”
则明生而迟，近日则魄生而疾，君臣之义也。阳消则
生阴，故日下而月西出也；阴盛则敌阳，故日望而月
东出也。天为父，日为子，故天左旋，日右行。日为夫，月
为妇，故日东出，月西生也。日月相食，数之交也。日望
月则月食，月掩日则日食，犹水火之相克也冬至之月所行，如夏至之日，夏至之月所行，如冬至
之日。